  Мария Дмитриева Майя Бывальцева Удмуртиын «Моя бабушка» элькун вожвылъяськонлэн йылпумъян люкетаз пыриськыны 10 песянайёсты бырйизы. Со сярысь Калык творчествоя элькун юртлэн «ВКонтакте» мерлыко вотэсысь бамаз ивортӥзы. Вожвылъяськонлэн быръён люкетаз 49 аресысен 71 аресозь удмурт но ӟуч песянайёс асьсэ сярысь вераны, нунокъёссэ визьнодан амалъёсынызя тодматыны мылкыд каризы. Радъясьёслы ыстэм портофолиосъя финалэ пыриськисьёсты бырйизы – со Ижкарысь Валентина Фадеева, Вотка ёросысь Лилия Лебедева, Каракулино ёросысь Светлана Глухова, Кияса ёросысь Надежда Уракова, Можга ёросысь Ольга Коковихина, Пичи Пурга ёросысь Зинаида Моисеева, Сьӧлта ёросысь Ирина Метелёва, Сюмси ёросысь Галина Соболева, Эгра ёросысь Любовь Алиева но Якшур-Бӧдья ёросысь Вера Смирнова. 26-тӥ куартолэзе, Песянайлэн нуналаз, вожвылъяськонын вормисьлэн нимыз тодмо луоз. Тодэ вайытом, «Мынам песянае» вожвылъяськон улсын фотоконурс но ортчоз. Куриськонъёсты 15-тӥ куартолэёзь кутозы на. Тегъёс: Мерлык Песянайлэннуналэз вожвылъяськон Ижкар Удмуртия  